text: Rekord-lang ventetid
  09 april 2012 kl. 09.06
  14 måneder - så lang er ventetiden for de børn, som gerne vil på Julemærkehjemmet Fjordmark i Kollund. Det oplyser DR Syd.
  Det svarer til 142 børn. Og ventelisten har aldrig været så lang
  Og på trods af mange interesserede, kan børnene ikke se frem til kortere ventetid, der mangler nemlig penge. For flere penge er den eneste løsning.
  Men nu er der ifølge DR SYD en håndsrækning på vej. For for første gang har Julemærkehjemmene fået del af satspuljemidlerne.
  Nemlig 4 millioner kroner om året frem til 2015.
  - Det er penge, der hjælper. Det er svært at sælge julemærker, og derfor var vi sidste år nødt til at skære ned på, hvor mange vi kunne tage ind. Satspuljemidlerne skal bruges til at komme op på samme nivaue, som vi var før, siger Jesper Lilholdt, der er souschef på Julemærkehjemmet i Kollund, til DR Syd.
  